 Ṣe àpilẹkọ àkòrí fún àwọn ọrọ wọnyí: Ìròyìn kíkọwé fi ẹgbẹ òṣèlú náà sílẹ jẹ èyí tó bá ọpọ èèyàn lójijì. Àmọ ṣá,  ohun tó wáyé nìyí lọjọrùú lẹyìn tí gómìnà tẹlẹ ní ìpínlè Anambra náà fi lẹtà ìkọwéfipòsílẹ rẹ hàn lórí ayélujára. Gómìnà tẹlẹ ní ìpínlẹ Anambra tó tún jẹ ọkan lára àwọn olùdíje fún ẹgbẹ òṣèlú Peoples Democratic Party, PDP kéde pé òun ti kọwé fi ẹgbẹ òṣèlú náà sílẹ nínú lẹtà tó kọ sí àwọn adarí ẹgbẹ òṣèlú náà. Peter Obi ṣàlàyé nínú lẹtà kan tó kọ sí alága àpapọ ẹgbẹ òṣèlú PDP lolú iléeṣẹ ẹgbẹ òṣèlú náà lAbuja pé lára ohun tó jẹ òun lógún jùlọ ni mímú ayípadà ọtun bá orílẹèdè Nàìjíríà, àmọ ṣá ìgbésẹ àti fi ẹgbẹ òṣèlú náà sílẹ kò dín ìlépa náà kù. Nínú àtẹjáde kan tó fi síta lọjọrùú, Peter Obi ní àwọn ìṣẹlẹ kan tó ń ṣẹlẹ lẹgbẹ òṣèlú náà ló mú kó ṣòro fún òun láti tẹsíwájú gẹgẹ bí ọmọ ẹgbẹ òṣèlú náà. Iyì ńlá ló jẹ fún mi láti kó ipa nínú ìlàkàkà láti tún orílẹ-èdè yìí tò nípasẹ ẹgbẹ òṣèlú wa. Àmọ ṣá, ó jẹ ohun ìbànújẹ jọjọ pé àwọn ìṣẹlẹ tó ń wáyé láàrín ẹgbẹ òṣèlú yìí báyìí jẹ kó le púpọ láti túbọ tẹsíwájú láti máa kópa nínú ìlàkàkà yìí. Peter Obi wà lára àwọn olùdíje tó ti ra fọọmù láti du ipò ààrẹ orílẹ-èdè Nàìjíríà lábẹ áṣíà ẹgbẹ òṣèlú PDP. Peter Obi kò ṣàlàyé ní pàtó ìdí tó fi fi ẹgbẹ òṣèlú náà sílẹ pẹlú bí ìpàdé ìdìbò yan olùdíje fún ipò ààrẹ Nàìjíríà lábẹ áṣíà ẹgbẹ òṣèlú náà ku ọjọ mẹrin péré. Peter Obi ní òun ti kọkọ  kọwé sí alága wọọdù òun, wọọdù kejì ní Agulu níjọba ìbílẹ Anaocha láti fi tóo létí pé òun kìí ṣe ọmọ ẹgbẹ òṣèlú PDP mọ bẹrẹ láti ogúnjọ oṣù karùn-ún ọdún 2022. Àti pé òun ti jáwọ nínú ìdíje fún ipò ààrẹ lábẹ áṣíà ẹgbẹ òṣèlú náà. : Peter Obi fi ẹgbẹ òṣèlú PDP sílẹ, kí làwọn ìṣẹlẹ kòtọ nínú ẹgbẹ PDP tó ní ó ti òun jáde? 